Electronica 1: The Time Machine
Electronica 1: The Time Machine — ფრანგ ელექტრონულ მუსიკოს ჟან-მიშელ ჟარის მეჩვიდმეტე სტუდიური ალბომი. იგი გამოვიდა 2015 წლის 16 ოქტომბერს, ლეიბლზე Columbia Records. ალბომი ჩაიწერა 15 სხვადასხვა მუსიკოსის მონაწილეობით, რომელთა შორის არიან ვინს კლარკი, Gesaffelstein, ჯონ კარპენტერი, M83, არმინ ვან ბიურენი, რობერტ "3D" დელ ნაია (Massive Attack) და ედგარ ფრეზე (რომელმაც ჟართან გარდაცვალებამდე იმუშავა). ჟარის ახალი ნამუშევარი პირველად ნახსენები იყო 2015 წლის აპრილში, როდესაც მან Gesaffelstein-თან ჩაწერილ „Conquistador“-ზე ისაუბრა. 2015 წლის 15 მაისს ცნობილი გახდა „Glory“-ს შესახებ, რომელიც M83-თან ჩაიწერა. 23 ივნისს მისი ვიდეოც გამოქვეყნდა. მესამე თანამშრომლობაზე, რომელიც მითითებული იყო, როგორც ნამუშევარი Tangerine Dream-თან, ცნობილი გახდა 22 ივნისს. 2015 წლის განმავლობაში ჩნდებოდა ინფორმაცია ჟარის თანამშრომლობების შესახებ, ხოლო 10 ივლისს ცნობილი გახდა ალბომის გამოსვლის შესახებ. ეს არის მუსიკოსის პირველი ორიგინალური ალბომი 2007 წლის Téo & Téa-ს შემდეგ. ალბომის წინასწარი შეკვეთები მიიღებოდა iTunes-ზე, Amazon.com-ზე და Spotify-ზე. შეზღუდული რაოდენობით გამოიცა მისი ბოქს-სეტებიც. 2016 წელს დაგემილია ალბომის გაგრძელების, Electronica 2-ის გამოცემა.